Vyžuonų herbas

Vyžuonų herbas – pagrindinis Vyžuonų miestelio ir Vyžuonų seniūnijos (Utenos rajono savivaldybė) heraldinių atributas.

 Aprašas 

Sidabriniame skydo lauke žalias žaltys auksiniu paausiu ir juodu liežuviu. Žaltys susirangęs lyg dvi viena virš kitos sudėtos S raidės (viršutinė atvirkščia).Vyžuonų seniūnija. Utena.lt (tikrinta 2025-09-07).

 Simbolika 

Heraldikoje sidabrinė spalva reiškia tyrumą, vandenį, simbolizuoja pro miestelį tekančią Vyžuonos upę,Seniūnija. Vyzuonos.lt (tikrinta 2025-09-07). taip pat žaltį Vyžą – simbolį, įmūrytą Vyžuonų bažnyčios sienoje. Svarstant herbo idėjas pritarta vietos gyventojų prašymui miestelio herbe pavaizduoti žaltį, čia nuo seno vadinamą vyžu (plg.  – „žaltys“). Prie įvažiavimo į Vyžuonas stovi medinė žalčio-vyžo rodyklė.Heraldika. Vyzuonos.lt (tikrinta 2025-09-07). Žalias žaltys – geroji namų dvasia, šeimos globėjas. Dėl gebėjimo išsinerti iš senosios odos (naujai atgimti) žaltys laikoma amžinybės, nemirtingumo, atsinaujinimo simboliu.

 Istorija 

Herbas patvirtintas 2005 m. gruodžio 29 d. prezidento Valdo Adamkaus dekretu Nr. 485. Herbo etaloną sukūrė Arvydas Každailis.Heraldika. Utenago.lt (tikrinta 2025-09-07).

 Šaltiniai 

Kategorija:Vyžuonos
Kategorija:2005 m. patvirtinti Lietuvos gyvenviečių herbai
Kategorija:Utenos rajono savivaldybės gyvenviečių herbai
Kategorija:Lietuvos miestelių herbai